Barbro Nilsson
Barbro Nilsson, 1899-1983, svensk tekstilkunstner. Fra 1920'erne vævede Barbro Nilsson en række store billedtæpper, flere efter forlæg af maleren Sven Erixson, fx til Göteborgs konserthus (1937-39).
Barbro Nilsson kom til at præge svensk tekstilkunst, bl.a. som lærer ved Konstfackskolan fra 1934, men især som kunstnerisk leder af Märta Måås-Fjetterströms væveverksted 1942-70. Hun skabte talrige billedtæpper og kirketekstiler, mange med stiliserede motiver fra naturen.